রিতেশ বত্রা (; জন্ম ১২ জুন ১৯৭৯) একজন ভারতীয় চলচ্চিত্র পরিচালক ও চিত্রনাট্যকার। তার নির্মিত প্রথম হিন্দি ভাষার চলচ্চিত্র দ্য লাঞ্চবক্স ২০১৩ সালে কান চলচ্চিত্র উৎসবে প্রদর্শিত হয় এবং রেল দর (গ্র্যান্ড গোল্ডেন রেল) পুরস্কার অর্জন করে। এছাড়াও বত্রা ২০১৪ সালে শ্রেষ্ঠ প্রথম পূর্ণদৈর্ঘ্য চলচ্চিত্র বিভাগে টরোন্টো চলচ্চিত্র সমালোচক সমিতি পুরস্কার অর্জন করেন। দ্য লাক্সবক্স চলচ্চিত্রটি আমেরিকা, ইউরোপ এবং অস্ট্রেলিয়ায় ২০১৪ সালের সর্বোচ্চ আয় করা বিদেশি ভাষার চলচ্চিত্র (২৫ মিলিয়ন USD/১৮০ কোটি INR)। চলচ্চিত্রটি ২০১৫ সালে ইংরেজি ভিন্ন অন্য ভাষার শ্রেষ্ঠ চলচ্চিত্র বিভাগে বাফটা পুরস্কারের মনোনয়ন লাভ করে।  তিনি এরপর দ্য সেন্স অফ অ্যান এন্ডিং নামে একটি ইংরেজি-ভাষী চলচ্চিত্র পরিচালনা করেন। চলচ্চিত্রটি জুলিয়ান বার্নসের বুকার পুরস্কারজয়ী উপন্যাস দ্য সেন্স অফ অ্যান এন্ডিং অবলম্বনে নির্মাণ করা হয়। ২০১৭ সালে বত্রা পরিচালিত আওয়ার সোলস অ্যাট নাইট নেটফ্লিক্সে মুক্তি পায়। ২০১৯ সালে বত্রা পরিচালিত ফটোগ্রাফ চলচ্চিত্র মুক্তি পায়।  প্রথম জীবন রিতেশ মুম্বইয়ের এক মধ্যবিত্ত পরিবারে বেড়ে ওঠেন। তার বাবা যোগৈন্দর বাটরা কাজ করতেন মার্চেন্ট নেভি অফ ইন্ডিয়াতে এবং মা মঞ্জু কাপুর বাটরা ছিলেন গৃহিণী। তার বড়বোন রাধিকা বাটরা শাহ চায়ের ব্যবসা করেন| রিতেশ মাধ্যমিক শিক্ষা সমাপ্ত করেন মুম্বাইয়ের এভিএম হাইস্কুলে এবং পরে উচ্চশিক্ষা গ্রহণের জন্যে আমেরিকায় যান। আইওয়ার ড্রেক বিশ্ববিদ্যালয়ে অর্থনীতিতে গ্র্যাজুয়েশন করে তিনি ডেলয়েট-এ পরামর্শক হিসেবে কাজ করেন। তবে তিন বছর কাজ করার পর তিনি শৈশবের চলচ্চিত্র তৈরির স্বপ্নকে বাস্তব করতে নিউ ইয়র্ক বিশ্ববিদ্যালয়ের ফিল্ম স্কুলে অংশ নিলেও পরে তা ছেড়ে দেন।  কর্মজীবন বত্রা স্বল্পদৈর্ঘ্য চলচ্চিত্র লেখা ও বানানোর মধ্য দিয়ে তার চলচ্চিত্রজীবন শুরু করেন। তার আরবি-ভাষী স্বল্পদৈর্ঘ্য চলচ্চিত্র কাফে রেগুলার, কায়রো, ৪০টির বেশি আন্তর্জাতিক চলচ্চিত্র উৎসবে প্রদর্শিত হয় এবং ১২টির বেশি পুরস্কার অর্জন করে যার মধ্যে আছে ক্রিটিকস প্রাইজ (FIPRESCI), ওবেরহাউসেন আন্তর্জাতিক স্বল্পদৈর্ঘ্য চলচ্চিত্র উৎসবে এবং জার্মান স্টার অফ ইন্ডিয়াতে সেরা চলচ্চিত্র। বাটরা ২০০৯ সালে তার "স্টোরি অফ রাম" প্রকল্প নিয়ে সানড্যান্স চিত্রনাট্যকার ও পরিচালকদের ল্যাবে অংশ নেন। আর সেখানে তিনি টাইম ওয়ার্নার স্টোরি টেলিং ফেলো এবং অ্যানেনবার্গ ফেলো অর্জন করেন। ২০১২ সালে বাটরা ভারতে আসেন মুম্বাইয়ের লাঞ্চবক্স ডেলিভারি ব্যবস্থা নিয়ে প্রামাণ্যচিত্র নির্মাণের জন্যে। সেবারই তিনি অগ্রসর হন তার প্রথম ফিচার চলচ্চিত্র দ্য লাঞ্চবক্স (২০১৩) নির্মাণ করতে যেটা আরো উন্নত করেন ২০১২ সালে টোরিনো ফিল্ম ল্যাবের ফ্রেমওয়ার্ক প্রোগ্রামে।  দ্য লাঞ্চবক্স কান ক্রিটিকস উইকে প্রদর্শিত হয় এবং জিতে নেয় সম্মানজনক রেল ডি'অর (গ্র্যান্ড গোল্ডেন রেল)। সনি পিকচার্স ক্লাসিকস ছবিটির উত্তর আমেরিকার স্বত্ব কিনে নেয়। দ্য লাঞ্চবক্স ৩৩ঠি পুরস্কারের জন্য মনোনীত হয়েছে এবং ২৫টি পুরস্কার জিতেছে। ২০১৪ সালে বাটরা তার নিজের প্রযোজনা প্রতিষ্ঠান পোয়েটিক লাইসেন্স মোশন পিকচার্স খুলেছেন এবং এখন বেশ কয়েকটি চলচ্চিত্রের স্লেট উন্নয়নে কাজ করছেন।  পরিচালিত চলচ্চিত্রের তালিকা  বছর  চলচ্চিত্র  শ্রেণী ২০০৮   দ্য মর্নিং রিচুয়াল  স্বল্পদৈর্ঘ্য চলচ্চিত্র ২০১০  গরীব নওয়াজ কি ট্যাক্সি  স্বল্পদৈর্ঘ্য চলচ্চিত্র ২০১১  কাফে রেগুদার কায়রো  স্বল্পদৈর্ঘ্য চলচ্চিত্র ২০১৩  দ্য লাঞ্চবক্স  পূর্ণদৈর্ঘ্য চলচ্চিত্র মাস্টারশেফ  স্বল্পদৈর্ঘ্য চলচ্চিত্র ২০১৬  দ্য সেন্স অফ অ্যান এন্ডিং  পূর্ণদৈর্ঘ্য চলচ্চিত্র ২০১৭  আওয়ার সোলস অ্যাট নাইট  পূর্ণদৈর্ঘ্য চলচ্চিত্র ২০১৯  ফটোগ্রাফ  পূর্ণদৈর্ঘ্য চলচ্চিত্র  পুরস্কার  টাইম ওয়ার্নার স্টোরি টেলিং ফেলো - সানড্যান্স চলচ্চিত্র উৎসব  অ্যানেনবার্গ ফেলো  - সানড্যান্স চলচ্চিত্র উৎসব  দ্য লাঞ্চবক্স, ২০১৩  (মনোনীত) "ইংরেজি ভাষার বাইরের চলচ্চিত্র" - বাফটা ২০১৫   রেল ডি’অর (গ্র্যান্ড গোল্ডেন রেল)  - কান চলচ্চিত্র উৎসব  সেরা প্রথম ফিচার - Toronto Film Critics Association Award   সেরা পরিচালক পুরস্কার  - Odessa International Film Festival   চার্চ অফ আইসল্যান্ড পুরস্কার - Reykjavik International Film Festival  সেরা চিত্রনাট্য  -  7th Asia Pacific Screen Awards  সেরা চিত্রনাট্য  -  Asian Film Academy   সেরা চিত্রনাট্য  -  Asia Pacific Film Festival  জুরি গ্র্যান্ড প্রাইজ -  7th Asia Pacific Screen Awards  মুহর এশিয়া-আফ্রিকা স্পেশাল মেনশন - Dubai International Film Festival  সেরা চলচ্চিত্র  - Amazonas Film Festival, Brazil  ক্যানভাস অডিয়েন্স পুরস্কার - Ghent International Film Festival, Belgium  অডিয়েন্স পুলস্কার - World Cinema Amsterdam  সেরা পরিচালক - International Festival Young Filmmakers of Saint-Jean-de-Luz  দর্শক পুরস্কার  - Belfast Film Festival, UK  সেরা ফিচার চলচ্চিত্র - Zagreb Golden Pram Award  কাফে রেগুলার কায়রো, ২০১১  ক্রিটিকস প্রাইজ (FIPRESCI) সেরা চলচ্চিত্র- International Short Film Festival Oberhausen  জুরি স্পেশাল মেনশন  - Tribeca Film Festival  জুরি স্পেশাল মেনশন  - Chicago International Film Festival  সেরা স্বল্পদৈর্ঘ্য চলচ্চিত্র - The Warp  সেরা স্বল্পদৈর্ঘ্য চলচ্চিত্র - German Star of India  ক্লিপাজেম ট্রফি - Kinoforum - Brazil সম্মাননা  আলীগড় মুসলিম বিশ্ববিদ্যালয়ের ফিল্ম ক্লাবের আজীবন সদস্যপদ লাভ এবং ৮ম ফিল্মসাজ অনুষ্ঠানে প্রধান অতিথির সম্মাননা।http://www.amu.ac.in/about3.jsp?did=7978  তথ্যসূত্র  বহিঃসংযোগ    বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:ভারতীয় প্রামাণ্য চলচ্চিত্র নির্মাতা বিষয়শ্রেণী:মুম্বইয়ের চলচ্চিত্র পরিচালক বিষয়শ্রেণী:হিন্দি ভাষার চলচ্চিত্র পরিচালক